Peter Schöffer
Peter Schöffer var en tysk bogtrykker. Peter Schöffer arbejdede en tid i Johann Gutenbergs værksted, men gik i 1455 i tjeneste hos Johann Fust som leder af det trykkeri, Fust havde overtaget fra Gutenberg. Schöffer blev gift med Fusts datter og videreførte trykkeri og boghandel efter Fusts død i 1466.
Peter Schöffer kan tillægges æren for nogle af de smukkeste tyske inkunabler; mest berømt er Psalterium Moguntinum, Mainz Psalteret, trykt i 1457.